**Αθήνα:** 17.05.2025

**Αρ. Πρωτ.:** 566

**ΔΕΛΤΙΟ ΤΥΠΟΥ**

**Ε.Σ.Α.μεΑ. : Τα πιο θερμά συγχαρητήρια στην Καθολική Θαρενού & στον Δημήτρη Θαρενό που κέρδισαν για την Ελλάδα την 1η θέση στον Διεθνή Διαγωνισμό Τραγουδιού για Άτομα με Αναπηρία Όρασης!**

Τα πιο θερμά, τα πιο ζεστά συγχαρητήρια, από την Εθνική Συνομοσπονδία Ατόμων με Αναπηρία και τον πρόεδρό της Ιωάννη Βαρδακαστάνη, στην **Καθολική Θαρενού** και στον **Δημήτρη Θαρενό**, από την Ρόδο, που μας έκαναν τόσο περήφανους χθες βράδυ, που εκπροσώπησαν την Ελλάδα στον Διεθνή Διαγωνισμό Τραγουδιού για Άτομα με Αναπηρία Όρασης (International Low Vision Song Contest) και **κατέκτησαν την πρώτη θέση**, μεταξύ 25 χωρών από όλο τον κόσμο, χθες Παρασκευή 16 Μαΐου!

Μπορείτε να ακούσετε το τραγούδι τους «Θα Τραγουδάω Όσο Ζω»! εδώ:

<https://www.youtube.com/watch?v=Z3n_HI37pW4>

**Πολλά συγχαρητήρια και στην Κύπρο, που κατέκτησε τη 2η θέση!**

Ο Διεθνής Διαγωνισμός Τραγουδιού για άτομα με αναπηρία όρασης διοργανώνεται από τη Γερμανική Ομοσπονδία Τυφλών και Ατόμων με Μερική Όραση (DBSV) σε συνεργασία με την VIEWS International, κάθε δύο χρόνια και γιορτάζει τη μουσική τέχνη των τυφλών και των μερικής όρασης ερμηνευτών παγκοσμίως. Ο φετινός διαγωνισμός περιελάβανε 25 συμμετοχές.

Η διαδικτυακή μορφή του διαγωνισμού επέτρεψε την παγκόσμια συμμετοχή και ψηφοφορία, τονίζοντας τη δέσμευση της εκδήλωσης στην προσβασιμότητα και την συμπερίληψη. Κοινό από όλο τον κόσμο προσκλήθηκε να ψηφίσει, συμβάλλοντας στα τελικά αποτελέσματα που ανακοινώθηκαν τα μεσάνυχτα.

**Να στείλουμε τις ευχές μας και στην Κλαυδία, για το καλύτερο αποτέλεσμα για την Ελλάδα στον μεγάλο τελικό της Eurovision απόψε!**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |